ผมอยากสอบถามว่า การมีเพศสัมพันธ์ระหว่างที่ประจำเดือนกำลังมา ช่วงวันที่3-4ของวันที่ประจำเดือนมา โดยไม่ใส่ถุงยางอนามัยเเละไม่ได้กินยาคุม มีโอกาสท้องไหมครับ เเละอยากทราบวิธีการนับไข่ตกด้วยคับคุณ ขอบครับ
สวัสดีค่ะ หากมีเพศสัมพันธ์ในวันที่ 3-4 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมากมากค่ะส่วนการนับวันไข่ตกนั้น โดยปกติ ไข่จะตก ในช่วงประมาณ 14 วันก่อนที่ประจำเดือนจะมา ดังนั้น หากมีระยะห่างระหว่างรอบประจำเดือนที่สม่ำเสมอ เช่น ที่ 28 วัน วันที่ไข่ตกก็คือวันที่ 13-14 นับจากวันแรกที่ประจำเดือนมา หรือ หากมีระยะห่างที่ 32 วัน วันที่ไข่ตกก็คือวันที่ 17-18 นับจากวันแรกที่ประจำเดือนมา เป็นต้นแต่หากมีระยะห่างระหว่างรอบประจำเดือนที่ไม่สม่ำเสมอ การกำหนดวันไข่ตกก็จะเป็นไปได้ยาก เพราะเราไม่มีทางรู้ได้แน่นอนว่าประจำเดือนจะมาในวันไหน เราจึงไม่สามารถบอกวันไข่ตกได้ค่ะ หากต้องการทราบวันที่แน่นอน ก็ต้องใช้ตัวช่วยอื่นๆ ที่จะบอกว่ามีการตกไข่เกิดขึ้นวันไหน เช่น การวัดอุณหภูมิร่างกาย การใช้ชุดตรวจหาวันไข่ตกจากปัสสาวะ เป็นต้น